Niklas Anttila

Niklas Anttila (s. 28. joulukuuta 2001) on suomalainen frisbeegolfaaja, joka on voittanut frisbeegolfin Suomen-mestaruuden vuosina 2020, 2022 ja 2023 sekä Euroopan-mestaruuden vuonna 2021. Anttila on sijoittunut frisbeegolfin major-turnauksissa kaksi kertaa toiseksi: vuoden 2022 USDGC:ssa ja vuoden 2023 Champions Cupissa.

Anttila edustaa Vuorelan Veikkoja. Hän on Discmanian sponsoripelaaja vuodesta 2018.

Ura 
Anttila on pelannut heinäkuuhun 2022 mennessä 70:ssä PDGA:n alaisessa turnauksessa, joista hän on voittanut 19. Hänen korkein reitattu kierroksensa on 1071, jonka hän pelasi  
Prodigy Disc Pro Tourilla Helsingissä 6.–8. toukokuuta 2022.

Elokuussa 2021 Tšekin Benešovissa järjestetyissä frisbeegolfin EM-kilpailuissa Anttila voitti kultaa 221 heiton tuloksella (43 alle parin).

Vuonna 2022 Anttila saavutti tähän asti parhaimman suomalaisen major-turnaussijoituksen oltuaan toinen United States Disc Golf Championshipissä. Anttila johti kilpailua kolmella heitolla ennen viittä viimeistä väylää, mutta hävisi lopulta yhden heiton erolla turnauksen kaikkien aikojen nuorimpana voittaneelle vasta 17-vuotiaalle Gannon Buhrille. Anttila saavutti toisen major-turnauksen kakkostilansa huhtikuussa 2023 Champions Cupissa, jossa hävisi yhdysvaltalaiselle Isaac Robinsonille.

Muuta 
Anttila kirjoitti ylioppilaaksi keväällä 2020. Hän suoritti varusmiespalveluksensa Karjalan lennostossa Rissalassa.

Lähteet 

Suomalaiset frisbeegolfaajat
Vuonna 2001 syntyneet
Elävät henkilöt